**Kulcs Községi Önkormányzat Képviselő-testületének 11/2017. (X. 26.) Önkormányzati rendelete**

**a szociális tűzifa támogatás helyi szabályairól**

Kulcs Községi Önkormányzat Képviselő-testülete az Alaptörvény 32. cikk (2) bekezdése és a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8a. pontjában meghatározott feladatkörében eljárva a következőket rendeli el.

**1. §** (1) A  helyi önkormányzatok szociális célú tüzelőanyag vásárlásához  kapcsolódó kiegészítő támogatása érdekében  a Magyarország 2017. évi központi költségvetéséről szóló 2016. évi XC. törvény 3. melléklet I 9. pontjában szabályozott települési önkapcsolódó támogatása jogcím értelmében  a központi költségvetés a helyi önkormányzatok szociális célú tűzifavásárláshoz kapcsolódó kiegészítő támogatást biztosított Kulcs Községi Önkormányzat számára.

(2) E rendelet célja, hogy Kulcs településen élők részére támogatást nyújtson szociális rászorultsága alapján, tekintettel a törvényi felhatalmazásra meghatározza a természetben nyújtott szociális ellátás, átmeneti segély, egyszeri tűzifa juttatást ellátási forma jogosultsági feltételeit, és az igénylés, odaítélés menetét.

(3) E rendelet hatálya kiterjed Kulcs közigazgatási területén életvitelszerűen lakó és ott lakcímmel rendelkező állampolgárokra.

**2. §** (1) Az önkormányzat a rendelkezésre  álló keret mértékéig a rászoruló személyeket vissza nem térítendő természetbeni támogatásként 1 m3 szociális tűzifa segélyben részesíti . A támogatásért ellenszolgáltatást nem kér.

(2) A támogatás megállapításakor  előnyben kell részesíteni azt, aki a szociális igazgatásról és szociális ellátásokról szóló törvény szerint:

a) aktív korúak ellátására,

b) időskorúak járadékára,

c) települési  támogatásra, ezen belül lakhatási támogatásra jogosult, valamint

d) a gyermekek védelméről és a gyámügyi igazgatásról szóló 1997. évi XXXI. törvényben szabályozott halmozottan hátrányos helyzetű gyermeket nevelő.

(3) A 2 § (2) bekezdésében foglaltakon túl, támogatásban részesül az a személy, akinek az egy főre jutó havi jövedelme:

a) egyedül élő illetve gyermekét egyedül nevelő esetében a mindenkori öregségi nyugdíj legkisebb összegének a 250 %-át nem haladja meg,

b) kettő vagy több együtt élő személy esetében a családjában az egy főre jutó havi jövedelem a mindenkori öregségi nyugdíj legkisebb összegének a 200 %-át nem haladja meg.

(4) A tűzifa támogatás ugyanazon lakott ingatlanra csak egy jogosultnak állapítható meg, függetlenül a lakásban élő személyek és a háztartások számától.

(5) A tűzifában részesülő személy a tűzifát nem értékesítheti, nem adhatja át másnak, csak saját használatra használhatja fel.

**3. §** Nem jogosult szociális célú tűzifa támogatásra – függetlenül a 2. §-ban meghatározott

feltétel teljesülésétől – az a személy, család

a) aki erdőgazdálkodó, erdőtulajdonos és az elmúlt 2 évben engedéllyel fakitermelést     végzett;

b) akinek ingatlana annak fűtésrendszer-kialakítása miatt tűzifával egyáltalán nem fűthető.

**4. §** Az üresen álló, nem lakott ingatlanra, amelyben életvitelszerűen senki sem él, a támogatás nem kérhető.

**5. §** (1) A támogatás megállapítása iránti eljárás az 1. melléklet benyújtásával, kérelemre indul*.*

(2) A kérelmeket 2018. január 15. napjáig folyamatosan lehet Kulcs Községi Önkormányzat  Polgármesteri Hivatalához benyújtani.

   (3) A kérelmek elbírálása Kulcs Községi Önkormányzat Polgármesterének hatáskörébe tartozik, aki a támogatásról legkésőbb  a kérelem benyújtásától számított  15 napon belül dönt.

(4) A tűzifa átvételét a jogosulta 2. melléklet szerinti átvételi elismervény aláírásával igazolja.

**6. §** A támogatás kizárólagos forrása a települési önkormányzatok szociális célú tüzelőanyag vásárláshoz kapcsolódó kiegészítő támogatás, valamint az Önkormányzat által biztosított  saját forrás és szállítási költség. A forrás felhasználását követően benyújtott kérelmeket – függetlenül attól, hogy azok a 2. § meghatározott feltételeknek megfelelnek-e és a 4. §-ban meghatározott határidőre érkeztek-e – el kell utasítani.

**Záró rendelkezések**

**7. §** Ez a rendelet a kihirdetést követő napon lép hatályba és 2018. március 31. napján hatályát veszti.

Kulcs, 2017. október 26.

Jobb Gyula Dr. Árva Helga

polgármester jegyző

**Záradék:**

A rendelet-tervezetet társadalmi egyeztetése 2017. október 12. napjától 2017. október 24.

napjáig a Kulcsi Polgármesteri Hivatal hirdetőtábláján kifüggesztéssel megtörtént.

A rendelettel kapcsolatosan bejelentés, észrevétel nem érkezett.

Kulcs, 2017. október 26.

A rendeletet kihirdettem 2017. október 26 napján.

Dr. Árva Helga

jegyző

1. melléklet a 11/2017. (X. 26.) Önkormányzati rendelethez

**KÉRELEM**

........................................................................................................................................ (név)

kérem, hogy részemre szíveskedjenek természetbeni juttatásként tűzifát biztosítani.

Név: ……………………………………..……………………………….………………………….

Születési név: ………………………………………………………….………………………….

Születési hely, idő: ……………….……………………………………………………..………….

Anyja neve: ……………..………………Családi állapot: ……………………….……………

Lakóhely címe: ………..……………………………………………….…………………………..

Tartózkodási helye: …………………….……….…………………….…………………………...

Lakáshasználati jogcíme:……………………..….

TAJ száma: ………………………..……… Telefonszám:…………………………………..

Személyi igazolvány (vagy érvényes útlevél, forgalmi eng.) száma: …………..……………

Az igénylővel egy háztartásban élő közeli hozzátartozók száma: …………….fő.

|  |  |  |  |
| --- | --- | --- | --- |
|  | **Név** | **Születési hely, idő, anyja neve** | **TAJ száma** |
| - Házastársa, élettársa |  |  |  |
| - Egyéb rokon, akinek  eltartásáról gondoskodik |  |  |  |
| - Gyermekei |  |  |  |
|  |  |  |  |
|  |  |  |  |
|  |  |  |  |

3.) Jövedelmi adatok

## 

|  |  |  |  |
| --- | --- | --- | --- |
| **A jövedelmek típusai** | **A kérelmező**  **jövedelme** | **A kérelmezővel közös háztartásban élő házastárs (élettárs) jövedelme** | **A kérelmezővel közös házt. élő egyéb rokon jövedelme** |
| 1.Munkaviszonyból, munkavégzésre irányuló egyéb jogviszonyból származó jövedelem és táppénz |  |  |  |
| 2.Társas és egyéni vállalkozásból származó jövedelem |  |  |  |
| 3.Ingatlan, ingó vagyontárgyak értékesítéséből származó jövedelem |  |  |  |
| 4.Nyugellátás, baleseti nyugellátás, egyéb nyugdíjszerű ellátások |  |  |  |
| 5.A gyermek ellátásához és gondozásához kapcsolódó támogatások (különösen: gyed, gyes, gyet, családi pótlék, gyermektartásdíj, árvaellátás |  |  |  |
| 6.Önkormányzat és munkaügyi szervek által folyósított rendszeres pénzbeli ellátás (a szociális igazgatásról és szociális ellátásokról szóló 1993.évi III.tv.4.§ (1) bekezdés i.) pontja) |  |  |  |
| 7.Egyéb |  |  |  |
| 8.A család összes nettó jövedelme |  |  |  |

Egy főre jutó havi családi nettó jövedelem ………………….Ft/hó.

Nyilatkozom, hogy a rendelet 2. § szerint: (aláhúzandó)

a) aktív korúak ellátására jogosult vagyok,

b) időskorúak járadékára jogosult vagyok,

c) települési-lakhatási támogatásra vagyok jogosult,

d) a gyermekek védelméről és a gyámügyi igazgatásról szóló törvényben szabályozott halmozottan hátrányos helyzetű gyermeket nevelőnek minősülök.

……………………………………

kérelmező

Csatolandó dokumentumok:

- jövedelemigazolások,

- a rendelet 2. § (1) bekezdés szerinti jogosultságokat igazoló dokumentumok másolati példánya, ha az nem megtalálható a hivatal nyilvántartásában.

2. melléklet a 11/2017. (X. 26.) Önkormányzati rendelethez

**Átvételi elismervény**

......................................................................................................................................... (név)

…. .................................................................................... ………………………………szám

alatti lakos aláírásommal elismerem, hogy a mai napon Kulcs Községi Önkormányzat képviselő-testületének a szociális célú tűzifa támogatás helyi szabályairól szóló …….. önkormányzati rendelete alapján megállapított természetbeni juttatásként ……….m3 mennyiségű tűzifát átvettem.

…. ......................................... hó ......... nap

átadó átvevő